ຫຼາຍ​ເມືອງ​ ໃນ​ເອ​ເຊຍ ປະສົບ​ກັບ ​ບັນຫາ​ໝອກ​ຄວັນ ທີ່ຮ້າຍ​ແຮງ 
ສະຖານີຄວບ​ຄຸມ​ສະພາບ​ອາກາດ ​ໃນ​ນະຄອນຫຼວງ​ປັກ​ກິ່ງ​ ແລະ​ນະຄອນນິວແດ​ລີ​ ໄດ້​ສະ​ແດງ​ໃຫ້​ເຫັນ​ວ່າ ໝອກຄວັນ ​ໄດ້​ກາຍ​ຂີດຈຳກັດ ​ທີ່​ບົງ​ບອກ​ເຖິງອັນ​ຕະລາຍ​.
ໃນວັນອັງຄານມື້ນີ້ຄວັນໝອກໜາໄດ້ປົກຄຸມນະຄອນຫຼວງຂອງ ສອງປະເທດທີ່ມີປະຊາ ກອນອາໄສຢູ່ຢ່າງໜາແໜ້ນທີ່ສຸດຂອງ ໂລກ ສະຖານີຄວບຄຸມສະພາບອາກາດ ໃນນະຄອນຫຼວງປັກ ກິ່ງ ແລະນະຄອນນິວແດລີ ໄດ້ສະແດງໃຫ້ເຫັນວ່າ ມັນໄດ້ກາຍ ຂີດຈຳກັດ ຂອງການວັດແທກທີ່ບົງບອກເຖິງອັນຕະລາຍນັ້ນ ນະຄອນຫຼວງຂອງຈີນ ໃນວັນຈັນແລະວັນອັງຄານມື້ນີ້ ແມ່ນຢູ່ ພາຍໃຕ້ ຄຳເຕືອນຂີດແດງ ຄັ້ງທີສອງກ່ຽວກັບສະພາບອາກາດ ຕົກຢູ່ໃນຂັ້ນອັນຕະລາຍ ຈຶ່ງເຮັດໃຫ້ລັດຖະບານໃນເຂດເທດ ສະບານປັກກິ່ງ ສັ່ງໃຫ້ໂຮງຈັດໂຮງງານຕ່າງໆຫຼຸດການຜະລິດລົງ ຫຼືບໍ່ກໍປິດກິດຈະການຊົ່ວຄາວ ສັ່ງໃຫ້ລົດເຄິ່ງນຶ່ງ ຢຸດແລ່ນຢູ່ໃນເຂດນະຄອນຫຼວງປັກກິ່ງ ແລະສັ່ງປິດໂຮງຮຽນນຳ ຄຳເຕືອນຂີດແດງຄັ້ງທຳອິດຂອງນະຄອນຫຼວງປັກກິ່ງ ແມ່ນໄດ້ປະກາດນຳໃຊ້ເມື່ອວັນທີ 7 ທັນວາຜ່ານມານີ້ ໃນຕອນບ່າຍຂອງວັນອັງຄານມື້ນີ້ ເຄື່ອງບົ່ງບອກຄຸນນະພາບອາກາດໃນເຂດໃຈກາງນະຄອນຫຼວງປັກກິ່ງ ໄດ້ສະແດງໃຫ້ເຫັນວ່າ ມັນໄດ້ກາຍຈຳນວນ 400 ໄມໂກຣກຣາມ ຕໍ່ນຶ່ງແມັດກ້ອນ ສຳລັບ ຄືມີອະນຸພາກທີ່ລວງກວ້າງນ້ອຍກວ່າ 2 5 ໄມໂກຣແມັດ ສາ ມາດແລ່ນເຂົ້າໄປໃນປອດຂອງເຮົາໄດ້ ການປະກາດຄຳເຕືອນທີ່ເປັນຂີດໝາຍແດງນີ້ ບໍ່ໄດ້ໝາຍຄວາມວ່າ ສະພາບອາກາດໃນນະຄອນປັກກິ່ງ ແມ່ນມີມົນລະພິດທີ່ຮ້າຍແຮງກວ່າໃນອະດີດຜ່ານມາ ສ່ວນທີ່ນະຄອນຫຼວງອິນເດຍ ເຖິງແມ່ນວ່າ ໄດ້ມີການເອົາມາດຕະການຕໍ່ຕ້ານການປ່ອຍຄວັນມາໄດ້ເກືອບທົດສະວັດແລ້ວ ທີ່ເຮັດໃຫ້ສະພາບອາກາດໃນນະຄອນຫຼວງດັ່ງກ່າວດີ ຂຶ້ນນັ້ນ ແຕ່ອີກຄັ້ງນຶ່ງນະຄອນຫຼວງຂອງອິນເດຍ ໄດ້ຫາຍໃຈເອົາອາກາດທີ່ຖືວ່າທີ່ມີມົນລະ ພິດຮ້າຍແຮງທີ່ສຸດໃນໂລກ ອິງຕາມລາຍງານຂອງອົງການອະນາໄມໂລກ